tartuNLP/wikipedia-smugri-20251201 huggingface dataset:
Gefrorene-Wand-Spitzen

Gefrorene-Wand-Spitzen on kaks tippu Tuxi harjal ("Tuxer Kamm"), mäeahelikul Zillertali Alpides, mis on üks Kesk-Ida-Alpide mäestikke Austria Tirooli liidumaal. Põhjatipp ("Nordgipfel") on kirjanduses 3286 m kõrgune, kuid on "Bundesamt für Eich- und Vermessungswesen" andmetel 3288 m kõrgune. Lõunatipp ("Südgipfel") seevastu on vaid 3270 m kõrgune. Kahe tipu vahekaugus on umbes 300 m. Nad paistavad põhjast kõleda, koonusekujulise, firniga kaetud kuplina, kuid idast peletava, tumeda kaljuseinana. Teravad ja silmatorkavad seljandikud kiirgavad mäetippudest piki mäestiku peaharja kirdesse ja edelasse. Kaksiktipud on kõrgeimad punktid suvises suusapiirkonnas Hintertuxi liustikul ja alates 1990. aastate lõpust on neile Hintertuxist juurdepääs köisraudteede ja suusatõstukitega; mis teeb neist päevareisijate populaarse sihtkoha. Põhjatipp vallutati esimest korda 1867. aastal Dr. Berreitteri poolt, lõunatipp 7. septembril 1872 vendade Max ja Richard von Frey poolt Salzburgist.
Ümbruskond.
Gefrorenen-Wand-Spitzen on ümbritsetud liustikest. Läänes ulatub tohutu "Gefrorene-Wand-Kees" tippudeni; edelas ulatub "Große Riepenkees" 3000 m kõrguseni; kirdes asub väike "Friesenbergkees" ja kagus on "Kleine Riepenkees". Nende naabertipud on: piki kirdeharja ("Nordostgrat") Friesenbergschartega (2904 m) eraldatud Riffler (3231 m); piki edelaharja ("Südwestgrat") laia Riepeni sadulaga ("Riepensattel") eraldatud Olperer (3476 m), kõrgeim tipp Tuxi harjal. Loodes langeb maastik Tuxer Tali ja edelas Zamser Grundile. Oluline asula on Hintertux, linnulennult umbes 6 km kaugusel põhjas. Finkenbergi küla "Ginzlingis" asub veidi alla 11 km idas.
HDF-plaat

HDF-plaat on kiudplaat, mida nimetatakse ka suure tihedusega puitkiudplaadiks. See on puitkiudplaadi tüüp, mis on puidutoode. Seda kasutatakse mööbli valmistamisel ja ehitustööstuses.
Iseloomustus.
Plaadi tekstuur on sile ning ehituselt on plaat tihe. HDF-plaat sarnaneb MDF-plaadiga, mis on keskmise tihedusega puitkiudplaat, kuid HDF-plaat on tihedam ning palju tugevam ja kõvem. See erineb puitlaastplaadist selle poolest, et puitkiudude ühendamine ei vaja täiendavat liimi, puitkiududes sisalduvast algsest ligniinist piisab puitkiudplaadi ühendamiseks, kuigi sageli lisatakse ka vaiku. Kiudplaati toodetakse nii märjas kui ka kuivas protsessis. Märgprotsess, mida nimetatakse Masoni meetodiks, jätab ühe sileda ja ühe tekstuuriga külje. Kuivtöödeldud puitkiudplaat on mõlemalt poolt sile.
Ajalugu.
Esimene kiudplaati meenutav toode valmistati Inglismaal 1898. aastal vanapaberi kuumpressiga. Kanadas toodeti 1900. aastal väikese tihedusega kiudplaate, kuid 1920. aastate alguses paranesid märja puidumassi kokkusurumise meetodid ja siis valmistati kõrgel temperatuuril suurema tihedusega puitkiudplaate.
Tehniline iseloomustus.
Töötasapinnad on kaetud dekoratiivse kõrgsurve (HPL) laminaadiga, mis tagab kulumiskindluse, niiskuskaitse, vastupidavuse kriimustustele, majapidamises tekkivale määrdumisele ja keemiatoodete mõjule ning löögikindluse.
Wimbledoni tenniseturniiri naiste paarismängu võitjate nimekiri

Wimbledoni tenniseturniir naiste paarismängus on igal aastal Wimbledoni meistrivõistluste raames korraldatav tenniseturniir. Turniiri peeti esimest korda 1913. aastal, samal aastal segapaaride meistrivõistlustega. Turniir toimub Suurbritannias Londoni eeslinnas Wimbledonis All England Lawn Tennis and Croquet Clubi muruväljakutel.
Naiste paarismängus on kõige paljukordsem Wimbledoni turniiri võitja ameeriklanna Elizabeth Ryan, kes tuli Suurbritannia meistriks kaksteist korda aastatel 1914–1934 viie eri partneriga. Aastatel 1919–1923 ja 1925 tuli ta kuus korda meistriks koos Suzanne Lengleniga. Viimased kuus turniirivõitu jagunesid järgmiselt: Helen Wills Moodyga kaks (1927 ja 1930), Simonne Mathieuga kaks (1933 ja 1934) ning Agnes Mortoni (1914) ja Mary Browne]]ga üks turniirivõit (1926).
Aastatel 1915–1918 ei mängitud meistrivõistlusi Esimese maailmasõja tõttu ja aastatel 1940–1945 II maailmasõja tõttu. 2020. aastal tühistati meistrivõistlused koroonapandeemia tõttu.
Vaata ka.
Suure slämmi turniiride naiste paarismängu võitjate nimekirjad
Erutuse juhtimine

Erutuse juhtimiseks nimetatakse loomafüsioloogias ja meditsiinis erutuse edasijuhtimist neuronites ja lihasrakkudes, näiteks neuronis aktsioonipotentsiaali edasijuhtimist mööda aksonit, mis võib olla mitmel viisil kaetud gliiarakkudega. Vastavalt gliiakatte iseloomule on võimalikud erinevad erutuse juhtimise liigid; tugevalt väljakujunenud müeliintupp suurendab närvikiudude juhtekiirust tunduvalt.
Väga lühikese vahemaa taha saab erutust kiiresti edasi juhtida juba ainuüksi elektrotooniliselt, kuid langeva potentsiaalide vahega. Suuremate kauguste puhul on seetõttu vajalik aeglustav aktsioonipotentsiaalide moodustumine tänu ioonivoolude, mis võib toimuda pideva edenemisena. Alles piisav isolatsioon paljude müeliini sisaldavate ümbristega võimaldab hüppelist protsessi, mille puhul lühikeste isoleeritud lõikudena (internodaalsete segmentidena) elektrotooniliselt edasijuhitav depolarisatsioon vaheldub aktsioonipotentsiaalide ülesehitamisega aksoni nende vahel vabalt asetsevas membraanipiirkonnas (Ranvier' soonises).
Alused.
Lihtsustatult saab aksonit vaadelda pika silindrina, mis koosneb järjestikustest lõikudest. Selle silindri seina moodustab aksonimembraani lipiidide topeltkiht, mille elektrilisi omadusi võib kirjeldada takisti (takistus formula_1) ja kondensaatori (mahtuvus formula_2) rööplülitusena. Membraani takistus on erutuseta olekus nii suur, et lipiidide topeltkiht etendab dielektriku osa, nii et elektrostaatilised jõud, mis toimivad üle membraani rakusisese ja rakuvälise membraani vahel, tekitavad mahtuvuse formula_2. Selle väärtus on võrdeline membraani pindalaga ja pöördvõrdeline selle paksusega.
Kenneth Burke

Kenneth Duva Burke (5. mai 1897 – 19. november 1993) oli Ameerika kirjandusteoreetik, esseist, semiootik, filosoof.
SD Compostela

Sociedad Deportiva Compostela, S.A.D. on Hispaania jalgpalliklubi, mis tegutseb Santiago de Compostelas. See mängib Hispaania tugevuselt kolmandas liigas Segunda División B.
Algne klubi asutati 1928. aastal. 1962. aasta juunis loodi klubi Sociedad Recreativa Compostela, mis liitus samal aastal ühe teise klubiga ning sai nimeks Sociedad Deportiva Compostela. Aastatel 1994–1998 mängis Compostela neljal hooajal Hispaania kõrgliigas. 2000. aastate alguses sattus klubi rahalistesse raskustesse ning 2006. aastal klubi likvideeriti. Praegune klubi loodi 2004. aastal nime all SD Campus Stellae ning praeguse nime sai see 2006. aastal pärast eelmise klubi likvideerimist.
Klubi kodustaadion on 16 666 inimest mahutav San Lázaro.
Sharon

Sharon on heebrea päritolu eesnimi. Tänapäeval kasutatakse seda ingliskeelsetes maades peamiselt naisenimena, kuid Iisraelis pannakse seda ka meestele.
Kaabliteooria

Klassikaline kaabliteooria püüab matemaatiliste mudelite abil kirjeldada elektrivoole ja potentsiaalide vahesid passiivsetes närvikiududes (neuriitides), eriti dendriitides. Selleks vaadeldakse närvikiude lihtsustatult järjestikuste ühesuguse ehitusega silindriliste segmentidena. Iga niisuguse segmendi seina moodustab aksonimembraani lipiidide topeltkiht, mille elektrilisi omadusi saab kirjeldada takisti (takistus formula_1) ja kondensaatori (mahtuvus formula_2) rööplülitusena. Närvikiu mahtuvus formula_2 tuleb elektrostaatilistest jõududest, mis toimivad erineva laengute jaotuse tõttu rakuvälises ruumis ja rakusiseruumis üle plasmamembraani väga õhukese lipiidide topeltkihi. Närvikiu pikisuunas tekib vastupanu tõttu, mida tsütosool elektrilaenguga osakestele avaldab, pikitakistus formula_4.
Ajalugu.
Kaabliteooria ulatub tagasi 1850. aastatesse, mil William Thomson (hiljem tuntud kui lord Kelvin) hakkas välja töötama matemaatilisi mudeleid signaali kahanemise kohta merealustes telegraafikaablites. Need mudelid sarnanesid osatuletistega diferentsiaalvõrranditega, mille abil Joseph Fourier oli kirjeldanud soojusjuhtivust tahketes kehades. 
1870. aasta paiku püüdis Ludimar Hermann esimesena välja töötada aksoni elektrotoonusse mudelit, kasutades analoogiat soojusjuhtivusega. Entalles J. L. Hoorweg avastas 1898 sarnasuse Kelvini veealuste kaablitega. Närvikiudude kaabliteooria töötasid välja 20. sajandi alguses teineteisest sõltumatult Hermann ja Cremer.
Uued kaabliteoorial põhinevad matemaatilised teooriad erutuse juhtimise kohta närvikiududes töötasid välja Cole ja Alan Lloyd Hodgkin (1920–1930), Offner jt (1940) ning Rushton.
Tallinna–Narva kiirrongiliin

Tallinna–Narva ekspressliin on Elroni opereeritav rongiliin Eestis. Liin läbib Harjumaad, Lääne-Virumaad ja Ida-Virumaad.
Liinil sõidab päevas mõlemal suunal 2 reisirongi.
Jimmy Neutroni seiklused

"Jimmy Neutroni seiklused" on Ameerika Ühendriikidest pärit multifilmisari, mille loojaks on Keith Alcorn ja John A. Davis.
Neuraaltoru

Neuraaltoru ehk närvitoru on keelikloomade, sealhulgas selgroogsete, sealhulgas inimese kesknärvisüsteemi embrüonaalne alge. See moodustub neurulatsiooni käigus neuraalplaadist. 
Ristlõikes saab sellel varsti pärast moodustumist eristada kolme kihti, seestpoolt väljapoole: 
Neuraaltoru keskmes asetseb algvatsake.
Neuraaltoru areng toimub järgmise mehhanismi järgi: jagunevad ependüümirakud liiguvad mantlikihti, kus nad arenevad kas neuroblasti teed mööda — kinnituvad ja ajavad jätkeid, mis ulatuvad välisesse äärevööndisse, või glioblasti teed mööda — ei kinnitu ja muutuvad gliiarakkudeks. 
Areng.
See tekib pärast gastrulatsiooni ektodermiks (välimine iduleht) nimetatavast rakukihist embrüo pinnal, mis asetseb seljakeeliku kohal ja mille mõjul siin moodustub pisut paksem neuroektoderm kui neuraalplaat. See võlvub külgmiselt neuraalvallidega üles ja nende vahel piklikuks neuraalvaoks sisse. See järel voltub neuraalvagu neuraalvoltidega torujaks moodustiseks. Selle protsessi käigus, mida nimetatakse primaarseks neurulatsiooniks, moodustub sisse vajudes neuraaltoru, mis eraldub ektodermist, mis pinnaektodermina kesknärvisüsteemi voltunud alge kohal uuesti sulgub. Kummalgi pool neuraaltoru moodustuvad endise neuraalplaadi äärepiirkonna rakkudest ajutiselt neuraalharjad, millest hiljem saavad melanotsüütide (pigmendirakkude) kõrval perifeerse närvisüsteemi mitmesugused osad. 
Kunagise neuraalplaadi rakkudest moodustub niiviisi neuraaltoru, millest selgroogsetel arenevad seljaaju ja peaaju. Süstikkalalastel jääb selle põhikuju püsima ja sellest saab kesknärvisüsteem. Ka salpide vastsetel on neuraaltoru, kuid ontogeneesis see kaob. 
Inimese embrüol tekib neuraaltoru arengu 19. ja 28. päeva vahel. Neuraaltoru sulgumine algab keskelt, hilisema rombaju piirkonnast. Selle arengufaasi lõpetab mõlema neuraaltoruava sulgumine: algul sulgub ees "neuroporus anterior" "lamina terminalis"ega (umbes 29. päeval), seejärel taga "neuroporus posterior" (umbes 30. päeval). Arenguhäired selles faasis võivad põhjustada neuraaltorudefekte, näiteks lülilõhestumust või anentsefaaliat. 
Neuraaltoru valendikust saavad hiljem ajuvedeliku õõned: seljaaju-tsentraalkanal ja ajuvatsakesed koos keskaju-veejuhaga.
Neuraaltoru kihid.
Ependüümikiht.
Ependüümikihis saab välja tuua mitu funktsionaalset vööndit, mis aja jooksul lähevad tsüklitena üksteiseks üle.
Wayne Brady

Wayne Alphonso Brady (sündinud 2. juunil 1972 Columbusis) on Ameerika Ühendriikide näitleja.
Lava (täpsustus)

Lava võib tähendada mitut asja.
Among Us

Among Us on mitme mängijaga strateegia mäng, mille on loonud Ameerika firma Innersloth. Mäng avaldati IOSitele ja Androididele juunis 2018, Microsoft Windowsis novembris 2018, Nintendo Switchile detsembris 2020 ning PlayStation 4'le, PlayStation 5'le, Xbox One'le ja Xbox Series X/S'ile 2021 aasta detsembris. 
Mäng toimub kosmoseteemalistes maailmates, kus mängijatel on kaks rolli, ettemääratud arv on Teesklejad ja ülejäänud on Meeskonnakaaslased. Meeskonnakaaslased peavad teada saama, kes on Teesklejad ja nad maailmast välja viskama või kõik oma ülesanded üle maailma ära tegema. Väljaviskamiseks peab teada andma surnud kehast või tegema hädaabikohtumise (hädaabikohtumist ei saa teha kriiside ajal). Meeskonnakaaslased võidavad, kui kõik Teesklejad on välja visatud või kui kõik ülesanded on tehtud. Teesklejad võidavad, kui Meeskonnakaaslasi ja Teesklejaid on võrdselt või kui kriitiline sabotaaž on lahendamata. 
Kuigi mäng avaldati 2018. aastal sai Among Us populaarseks 2020. aastal, kui Twitchi streamerid ja juutuuberid seda mängima hakkasid.
Eestis on videomängu enda otseülekannetes mänginud mitmed mängurid nagu MupaxHD ning KSET-TV.
Dursztyn

Dursztyn (slovaki keeles "Durštín", ungari keeles "Dercsény", saksa keeles "Dürrstein") on küla Poolas Väike-Poola vojevoodkonnas Nowy Targi maakonnas Nowy Targi vallas. Dursztyn asub Slovakkia piirist 7,5 km kaugusel, Nowy Targist umbes 13 km kagus.
Hughesi medal

Hughesi medali on teadusauhind, mida annab välja Londoni Kuninglik Selts "tunnustusena originaalse avastuse eest füüsikateaduste, eriti elektri ja magnetismi vallas või nende rakenduste eest". David E. Hughesi järgi nimetuse saanud medal antakse koos 1000 naela suuruse rahalise preemiaga. 
Esimene medal anti 1902. aastal Joseph John Thomsonile "arvukate panuste eest elektriteadusesse, eriti gaaside elektrilahenduse nähtuste uurimise eest". Kokku on auhinda välja antud üle saja korra. Erinevalt teistest Kuningliku Seltsi teadusauhindadest ei ole Hughesi medalit mitu korda antud samale isikule.
Üksikutel aastatel on medali saanud mitu inimest korraga. 1938. aastal pälvisid selle John Cockcroft ja Ernest Walton, 1981. aastal Peter Higgs ja Tom Kibble, 1982. aastal Drummond Matthews ja Frederick Vine ning 1988. aastal Archibald Howie ja MJ Whelan.
Medali saajate loend.
Allikas: Kuninglik Selts
James Charles

James Charles Dickinson (sündinud 23. mail 1999) on ameerika juutuuber, tiktokker ja "instagrammer". 2016. aastal sai ta esimeseks meheks ajakirja CoverGirl esikaanel. 
James Charlesil on 2022. aasta novembri seisuga YouTube'is 22,4 miljonit, Instagramis 23,7 miljonit, TikTokis 37,5 miljonit ja Twitteris 7,2 miljonit jälgijat.
Charli D’Amelio

Charli Grace D’Amelio (sündinud 1. mail 2004) on Ameerika Ühendriikide sotsiaalmeedia sisulooja ja tantsija. 
Ta hakkas 2019. aastal TikToki keskkonda tantsuvideoid postitama. Ta sai kiiresti kuulsaks ja ületas jälgijate arvult Loren Gray, kellel oli TikTokis kõige rohkem jälgijaid. Eriti populaarsed olid ta videod, kus ta esitas tantsu “Renegade”, K Campi laulule “Lottery”. Ta liitus TikToki majaga The Hype House koos oma õe Dixiega, kuid nad lahkusid sealt 2020. aasta mais. 22. jaanuari 2022 seisuga on tal TikTokis 134,2 miljonit, YouTube’is 9,65 miljonit ja Instagramis 46,6 miljonit jälgijat. 
Charli Grace D'Amelio sündis Connecticuti osariigis Norwalkis 1. mail 2004 fotograafi ja endise modelli Heidi D'Amelio ning ettevõtte omaniku ja endise vabariiklaste Connecticuti senatikandidaadi Marc D'Amelio tütrena. Tal on vanem õde Dixie, kes on samuti sotsiaalmeedia isiksus.
Doja Cat

Amala Ratna Zandile Dlamini (tuntud esinejanimega Doja Cat; sündinud 21. oktoobril 1995) on Ameerika Ühendriikide räppar, laulja, laulukirjutaja ja plaadiprodutsent. Teda tuntakse tema lavalise mitmekülgsuse, esinemisoskuse ja karismaatilisuse poolest ning teda on nimetatud ka „pop-rapi kuningannaks“. Ajakiri Billboard nimetas ta üheks maailma suurimaks popstaariks ja oma ajastu mõjukaimaks popartistiks. Time lisas ta 2023. aastal maailma kõige mõjukamate inimeste hulka. 
Los Angeleses sündinud ja kasvanud, hakkas ta teismelisena SoundCloudis muusikat tegema ja avaldama. Tema lugu " köitis ja tähelepanu, kellega ta sõlmis 17-aastaselt ühise plaadilepingu, avaldades hiljem oma debüüt-EP " 2014. aastal. Pärast muusikast pausi võtmist ja oma debüütstuudioalbumi "Amala" (2018) avaldamist, saavutas ta suure tähelepanu internetimeemina oma 2018. aasta singliga „Mooo!“, milles ta väidab naljatades, et on lehm. Kasutades ära oma kasvavat populaarsust, andis ta järgmisel aastal välja teise stuudioalbumi "Hot Pink". Album jõudis USA "Billboard 200" edetabeli esikümnesse ning albumilt pärit singel „Say So“ remiks koos Nicki Minajiga tõusis USA "Billboard Hot 100" edetabeli esikohale.
Lilla Värtan

Lilla Värtan on Läänemere väin Rootsi pealinnas Stockholmis, mis eraldab Lidingö saart maismaast. Merekitsus ulatub Djurgårdeni saare tipust Blockhusuddenist põhja Stora Värtani merekitsuseni.
Waksmund

Waksmund on küla Poolas Väike-Poola vojevoodkonnas Nowy Targi maakonnas Nowy Targi vallas. Waksmund asub Nowy Targist umbes 3,5 km idas.
Küla oli olemas juba 1250. aastal. Aastatel 1334–1338 asusid piirkonda elama saksa kolonistid ja Waksmund sai praeguse nime.
Waksmund on suvituskoht.
Tehnoteadus

Tehnoteadus väljendab hargmaise teaduse ja tehnika vaheliste sõltuvusseoste keerustumist. Tehnika on teaduse jaoks üha tähtsam ja ilma tehnikata pole võimalik teadust arendada. Teadusliku teadmise säilitamiseks tuleb üha enam arendada tehnilist taristut ja luua uusi tehnoloogiaid. Tehnoteadus on teadmusühiskonna, teaduse ja kapitalismi üha keerukamaks muutuv lõiming. Näiteks astronoomia, kosmoloogia raku-, molekulaarbioloogia jms teadused sõltuvad otseselt tehnilistest vahenditest.
Mõiste "tehnoteadus" võttis esimesena kasutusele 1953. aastal prantsuse filosoof Gaston Bachelard. Seejärel levis sõna prantsuse keeleruumi üldsõnavarasse. Akadeemiliselt hakati mõistet kasutama pärast 2000. aastat, et väljendada uurija ja uuritava seoste vahendatust tehnika abil. Teadmised pole enam ainult ajalooline või sotsiaalne kodeering, vaid sõltuvad tehnilisest vahenditest.
Łopuszna

Łopuszna on küla Poolas Väike-Poola vojevoodkonnas Nowy Targi maakonnas Nowy Targi vallas. Łopuszna asub Nowy Targist umbes 7,5 km idas.
Łopuszna on suvituskoht ja turismisihtpunkt. Külas asub eksperimentaalne forelli ja lõhe taasasustamise keskus.
Lõpuvaheldus

Lõpuvaheldus on lõpphäälikute poolest erinevate tüvevariantide vaheldumine sõna vormistikus. Lõpuvahelduseta sõnade vormistikus on kasutusel üheainsa lõpphäälikuga tüvekuju või tüvekujud, lõpuvahelduslike sõnade paradigmas leidub erinevate lõpphäälikutega tüvevariante.
Lõpuvahelduse puhul saab eristada kolme põhilist liiki: lisandumine, kadu ja asendumine. Leidub ka juhtumeid, mis ei kuulu lõpuvahelduse alla.
Käändsõna tüvekujude lõpphäälikute erinevused.
1. Nimetavas käändes on vähem häälikuid kui omastavas (lisandumine).
Lisandumise korral lisandub sõna lähtetüvele üks või kaks foneemi, nt "tuhm → tuhmi, eelis → eelise, tige → tigeda". Enamiku käändsõnade omastava tüvekuju lõppu lisandub vokaal.
2. Nimetavas käändes on rohkem häälikuid kui omastavas (kadu).
Kadu korral võetakse lähtetüve lõpust üks foneem ära, et moodustada muutetüvi, nt "mühakas → mühaka".
3. Nimetavas ja omastavas käändes on erinevad lõpphäälikud (asendumine).
Asendumise korral muutetüve moodusta­mi­seks tuleb sõna viimane või viimased foneemid asen­dada ühe kuni kolme teise foneemiga, nt "meri→ mere, vari → varju, õpilane → õpilase, seitsmes → seitsmenda", või vahetavad kaks viimast foneemi kohad, nt "haigur → haigru".
Pöördsõna tüvekujude lõpphäälikute erinevused.
Pöördsõna lõpuvaheldused on sarnased käändsõna omadega. Siingi jagunevad tüvekujude erinevused: 
1) olevikuvormis esineva tüvekuju lõpus olevat häälikut ei ole ma-tegevusnimes esineva tüvekuju lõpus (lisandumine); 
2) ma-tegevusnime tüvekuju lõpus olevat häälikut ei ole da-tegevusnime tüvekuju lõpus (kadu); 
3) tüvekujude lõpus olevad häälikujärjendid erinevad (asendumine).
1. Olevikuvormis esineva tüvekuju lõpus on häälik, mida ma-tegevusnimes esineva tüvekuju lõpus ei ole (lisandumine).
Ma-tegevusnimes vaheldub konsonantlõpuline tüvekuju olevikuvormis esineva "a"- või "e"-lõpulise tüvekujuga. Olevikuvormis esineva tüve lõpus on "a" umbes üheksakümnes sõnas (nt laul/ma : laula/n). Olevikuvormis esineva tüve lõpus on "e" üheteistkümnes sõnas (nt jooks/ma : jookse/n). 
2. Ma-tegevusnime tüvekuju lõpus on rohkem häälikuid, kui da-tegevusnime tüvekuju lõpus (kadu).
Ma-tegevusnimes vaheldub vokaallõpuline tüvekuju da-tegevusnimes esineva konsonantlõpulise tüvekujuga (nt kogele/ma : kogel/da, kõnele/ma : kõnel/da).
3. Da- ja ma-tegevusnime tüvekujude lõpphäälikud paiknevad erinevas järjestuses (asendumine).
Asendumise puhul vaheldub pöördsõna paradigmas ma-tegevusnimes esinev "le"-lõpuline tüvekuju da-tegevusnimes esineva "el"-lõpulise tüvekujuga (nt võimle/ma : võimel/da, suple/ma : supel/da).
Equinet

Equinet on Euroopa võrdsete võimalustega tegelevate asutuste võrgustik. Equinet toetab võrdõiguslikkusega tegelevaid asutusi nende töös ning nõustab võrdõiguslikkuse ja diskrimineerimise vastast poliitikat.
Riiklikud võrdsete võimaluste asutused on võrdõiguslikkuse põhiväärtuse eestvedajad ja diskrimineerimise eest kaitsjad.
Equinet asutati 2007. aastal ja selle peakontor asub Brüsselis. 2019. aasta seisuga kuulus ühendusse 49 liiget. Eestit esindab võrgustikus soolise võrdõiguslikkuse ja võrdse kohtlemise volinik.
Wimbledoni tenniseturniiri segapaarismängu võitjate nimekiri

Wimbledoni tenniseturniir segapaarismängus on igal aastal Suurbritannia lahtiste meistrivõistluste raames korraldatav tenniseturniir. 
Segapaarismängu meistrivõistlusi hakati pidama 1913. aastal, samal ajal naiste paarismängu meistrivõistlustega, ja olid tegelikult jätkuks kogu Inglismaa segapaarismängu meistrivõistlustele, mida mängiti alates 1888. aastast Põhja-Assotsiatsiooni turniiri raames, mida korraldati kord aastas Manchesteris või Liverpoolis. Võistlust ei korraldatud aastatel 1915–1918 Esimese maailmasõja tõttu ja uuesti 1940–1945 II maailmasõja tõttu. Samuti ei peetud turniiri 2020. aastal koroonapandeemia tõttu.
Segapaarismängus on enim Wimbledoni turniire võitnud ameeriklanna Elizabeth Ryan: seitse korda aastatel 1919–1932 viie erineva partneriga. Kolm korda, aastatel 1919, 1921 ja 1923, võitis ta selle turniiri koos Randolph Lycettiga, viimased neli korda vastavalt koos Francis Hunteri (1927), Patrick Spence'i (1928), Jack Crawfordi (1930) ja Enrique Maieriga (1932).
Vaata ka.
Wimbledoni tenniseturniiri muud võistlused
Suure slämmi turniiride meeste üksikmängu võitjate nimekirjad
Hoher Riffler (Zillertali Alpid)

Hoher Riffler on mägi Zillertali Alpides, Tuxi peaaheliku ("Tuxer Hauptkamm") idaosas, Austria Tirooli liidumaal. Tipp on põhjaküljel kaetud firniga, kuid lõunast paistab see kaljuse tipuna. Seljandikud jooksevad tipust edelasse, põhja, kirdesse ja kagusse, mõnel neist on lähenemisteed. Tipp on kergesti vallutatav Spannagelhausist läänes või Friesenberghausist lõunas ja seetõttu sagelikülastatud. Talviti on see kerge sihtpunkt suusaalpinistidele. Tippu tõusti esimest korda seoses Austria riigimõõtmisega. Esimene turist-ronija oli kirjanduse andmetel 1875. aastal keegi H. Weber, keda saatis giidina Georg Samer.
Ümbruskond.
Zillertali Riffler ("Zillertaler Riffler") on liustikest ümbritsetud vaid põhjast ja läänest. Põhjas algab "Federbettkees" kohe tipu alt, samas läänes on palju väiksem "Schwarzbrunnerkees". Kagus on "Rifflerkeesi" jäänused, mis on globaalse soojenemise tõttu suures osas taandunud. Naabertippude hulgas on Gefrorene-Wand-Spitzeni kaksiktipp (3288 m) piki edelaseljandikku ("Südwestgrat") teisel pool Friesenbergscharte tuulepilu (2904 m). Teisel pool Federbettkeesi, piki põhjaseljandikku ("Nordgrat"), mis pöördub kirdesse, asuvad "Griererkarspitze" (2968 m), "Napfspitze" (2925 m) ja "Realspitze" (3038 m), mida eraldab "Obere Rifflerscharte" (2968 m). Piki kaguseljandikku ("Südostgrat"), "Wesendlekarsees" liustiku kohal (2375 m) ja eraldatud "Untere Rifflerschartega" (2774 m), on Kleine Riffler (2835 m). Lähim oluline asula on talispordikeskus Hintertux linnulennult u. 4 km loodes.
Baasid ja rajad.
Friesenberghaus (2498 m) on baasiks jäävabale ronimisele piki lõunaharja ("Südgrat"). Friesenbergscharte lõhe ja edelaseljandiku ("Südwestgrat") kaudu lähenemise baasiks on Spannagelhaus. Mõlemad marsruudid on sarnased ja UIAA I ronimisklassiga ning loetakse tavaliseks marsruudiks. Kirjanduse järgi võtab Friesenberghausist tipuristini jõudmine aega u. 2,5 tundi ja mõnevõrra vähem aega kulub Spannagelhausist alustades. Talviti saab tõusu teha lihtsa suusamatkana.
Ma pääsesin Estonia katastroofist

"Ma pääsesin Estonia katastroofist" on Urmas E. Liivi neljaosaline autorisaade, kus viis parvlaevalt Estonia pääsenut jutustavad oma ellujäämise loo.
Saate osad jõudsid esmakordselt eetrisse 2019. aasta septembris.
Kirsspunane

Kirsspunane ehk kirsipunane on üks punastest värvitoonidest, küpse kirsimarja värvi tumedam sügavpunane värvus. Sõna on tõlkelaen saksa keelest.
Värvus on karakterilt värske ja rõõmus, seostub magususe ning säraga. 
Variatsioonid.
Ernst Friedrich Glockeri "Grundriss der Mineralogie ..." kirjeldab kirsspunast kui tumedat punast, millesse on segatud palju sinist ja pruuni. Seda värvi näidismineraalidena nimetab ta kermesiiti ja spinelli. Hematiidi ja teiste Fe2O3 sisaldavate mineraalide kriips on iseloomulikult kirsipunane.
Pantone värvitoon 19-1955 "Cerise" on kergelt lillakas sügavpunane.
Veebivärv "Cerise" on erkroosa, sarnane vaarik- ja rubiinpunasele.
Kasutamine.
Värvinimetust kasutatakse sageli huulepuna ja küünelaki värvuse kirjeldamisel, sisekujunduses ja moes sisustuskangaste, rõivatekstiilide ja lõngade kohta, aga ka muude tarbeesemete, isegi ehitusmaterjalide värvuse kirjeldamiseks. Mitu tootjat pakub kirsipunases toonis juuksevärvi.
Kirsspunane värv on üks Jakob Westholmi Gümnaasiumi logo, lipu ja tekli värvidest.
Roosakas kirsipunane oli üks baltisaksa üliõpilaskorporatsiooni Fraternitas Academica Dorpatensis (1857–1861) värvidest.
Estadio Multiusos de San Lázaro

Municipal Stadium Verónica Boquete de San Lázaro on mitmeotstarbeline staadion, mis asub Santiago de Compostela linna naabruses San Lázaro linnas A Coruña provintsis Hispaanias. Alates 2018. aastast kannab see nime Santiago mängija Verónica Boquete järgi. Seni oli see tuntud kui San Lázaro Multiuse staadion.
See mahutab 16 666 pealtvaatajat ja on praegu SD Compostela jalgpallimeeskonna kodulinn. See on ka mitme üksuse peakorter.
Koroonavaktsiin

Koroonavaktsiin on väljatöötamisjärgus (2020. aasta lõpu seisuga) vaktsiin, mille eesmärk on kaitsta elanikkonda koroonaviirusega nakatumisest põhjustatud haiguse raske läbipõdemise või surma eest ning vähendada nakatumise riski.
Vaktsiinid.
Maailmas sai esimese koroonavaktsiinina erakorralise kasutusloa Pfizeri/BioNTechi väljatöötatud vaktsiin tozinameran, mille võttis 2020. aasta 8. detsembril esimese riigina kasutusele Ühendkuningriik. Euroopa Liidus anti tozinameranile kasutusluba 21. detsembril.
2021. aasta alguse seisuga oli ametliku kasutusloa saanud vähemalt 2 vaktsiini.
Euroopa Liidus sai 2021. aasta 6. jaanuaril teise vaktsiinina kasutusloa Moderna väljatöötatud koroonavaktsiin mRNA-1273 (Spikevax), mis võeti samal kuul teise vaktsiinina kasutusele ka Eestis.
Esimese ühekordse annustamisega vaktsiinina tunnistati Ameerika Ühendriikides 2021. aasta veebruari lõpul inimestele ohutuks ettevõtte Johnson &amp; Johnson loodud vaktsiin, millest võib saada kolmas riigis vatsineerimiseks kasutatav vaktsiin.
Vaktsiinihinnad riigiti.
Sügisel 2020 arvati eri vaktsiinide doosihinnad olevat vahemikus 3–37 dollarit.
Vaktsineerimise käik.
2021. aasta jaanuari alguse seisuga oli maailmas 100 elaniku kohta vaktsineeritud 0,23 inimest (7. I), sh Iisraelis 19,55 (7. I), Ameerika Ühendriikides 1,79 (7. I), Venemaal 0,55 (2. I), Eestis 0,6 (7. I) inimest jne. Vaktsineerimise käiku kajastatakse ajakohastatult nt Our World in Data veebilehel.
Eestis.
Eestis algas üleriigiline SARS-CoV-2 vastu immuniseerimine 27. detsembril 2020 ning esimeste vaktsiini saajate seas olid Ida-Viru Keskhaigla töötajad.
2021. aastal kasutati Eestis inimeste vaktsineerimiseks nelja vaktsiini
Eestis on võimalik lasta end koroona vastu vaktsineerda kõigil, kes on vähemalt 12-aastased. Vaktsineerimine on 2021. aastal tasuta kõigile Eestis elavatele inimestele ja ka neile, kellel pole tervisekindlustust.
Lõkad

Lõkad on luteri kirikuõpetaja valge linase kaelasideme 10-15 cm pikkused otsad, mida kantakse sirgeks tärgeldatuna talaari kaelusest rinnale ulatuvatena, tänapäeval on see sageli eraldi detail, mis kinnitatakse paelte abil kaelusesse.
Lõkad on kasutusel alates 17. sajandist. Mõnel maal on need ka kohtuniku- või akadeemilise talaari osa.
Hintertuxi liustik

Hintertuxi liustik (saksa: "Hintertuxer Gletscher") on turisminimi liustikele Gefrorene-Wand-Kees (ka Tuxer Ferner) ja Riepenkees Tuxertali ülemises otsas, mis on Zillertali külgorg Austria Tirooli liidumaal. Mõlemale liustikule pääseb gondel- ja tooltõstukitega ning see on üks vaid kahest suusakuurordist maailmas, mis pakub suusatamist 365 päeva aastas (teine on Zermatt Šveitsis). Oma kõrgeimas punktis ulatub suusapiirkond kõrgusele 3250 m sadulal Gefrorene-Wand-Spitzeni tippude vahel. Hintertuxi liustik on üks kõige populaarsemaid liustikke Austrias. See on avatud aasta läbi, talvel suusatamiseks ja suvel matkamiseks.
Jää.
Hintertuxi liustiku jää on kuni 120 m paks. Selle pikkus on umbes 4 km, kuid see erineb aastas kuni 40 m. Seetõttu tuleb suusatõstukeid aastas mitu korda liigutada, et mastid vertikaalsed oleks. Liustik sisaldab kuni u. 190 miljonit kuupmeetrit jääd.
Turism.
Hintertuxi liustik võimaldab suusatamist aasta läbi. Selle kõrgus tähendab, et seal on tavaliselt head lumetingimused, võimaldades lahti hoida peaaegu kõik rajad ja tõstukid. Liustiku suusapiirkonnal on oma suusakool nii algajatele kui ka edasijõudnutele.
Lisaks talispordi rajatistele pakub Hintertuxi liustik veidi alla 3250 m vaadet kogu Alpidele. Piirkond sobib ka alpinismiks – seal on palju Alpi hütte, mõned aasta läbi avatud. Üks neis hüttidest on Spannagelhaus loodusmonumendi Spannageli koopa kõrval, mis on üle 10 km pikk ja suurim koobastik Austria Kesk-Alpides. Koopa sissepääs on kohe Spannagelhausi kõrval.
Liustikulõhe – Looduslik jääpalee ("Natur Eis Palast") – on samuti vaadeldav. Selle sissepääs on kohe "Gletscherbus 3" tõstuki ülemise jaama kohal. Külastajad saavad ronida jäässe u. 25 m allapoole, kasutades treppe ja redeleid.
Tõstukid ja trossteed.
Suure arvu turistide Hintertuxi liustikule vedamiseks on ehitatud kolm suurt Funitel-tüüpi gondeltõstukit: niinimetatud liustikubussid ("Gletscherbusse"), kus gondlid on riputatud kahele terastrossile ja on võimelised vedama 24 inimest igaüks. Kolmas suur gondeltõstuk avati 2008/2009 talvehooajal. Nüüd nimetatakse seda "Gletscherbus 1" ja see kulgeb oru jaamast kuni Sommerbergalmini. See asendas vanemad 4-inimese gondlid, mis olid varem tegelenud inimeste vedamisega Sommerbergalmile, üheskoos 8-inimese gondeltõstukiga, mis tegutseb seniajani. Aastaringse töö tagamiseks on igas etteandja lõigus orujaamast Gefrorene Wandini 2 trossteed. Kokku on talispordituristide ja teiste külastajate Hintertuxi orujaamast ("Talstation Hintertux", 1500 m) liustikuni vedamiseks 18 tõstukit.
Billie Jean King

Billie Jean King (sünninimi Billie Jean Moffitt; sündinud 22. novembril 1943 Long Beachis California osariigis) on ameerika tennisist, kunagine maailma esinumber tennises. 
King on võitnud 39 suure slämmi turniiri: 12 korral üksikmängus ning 16 korral naispaaris- ja 11 korral segapaarismängus. Ta on korduvalt esindanud Ameerika Ühendriike Föderatsiooni karika- ja Wightmani karikavõistlustel. Ta on võitnud USA koondise koosseisus seitse föderatsiooni karikat ja üheksa Wightmani karikat. USA tennisekoondise kapten on ta olnud kolmedel föderatsiooni karikavõistlustel.
King on soolise võrdõiguslikkuse pooldaja ning on pikka aega olnud võrdõiguslikkuse ja sotsiaalse õigluse eestvedaja. 1973. aastal võitis ta 29-aastaselt tennisevõistluse "Sugude lahing" 55-aastase Bobby Riggsi vastu. Ta oli ka Naiste Tenniseliidu ja Naiste Spordifondi asutaja. Samuti suutis ta veenda sigaretibrändi Virginia Slims 1970. aastatel naiste tennist spondeerima ning 2000. aastatel töötas ta nende emaettevõtte Philip Morrise juhatuses.
King kui paljude arvates spordiala kõigi aegade suurim naistennisist arvati 1987. aastal Rahvusvahelisse Tennise Kuulsuste Halli. Fed Cupi tipptaseme auhind anti talle 2010. aastal. 1972. aastal võitis ta koos John Woodeniga aasta sportlase auhinna ja oli 1975. aastal üks aasta inimesi. Ta on saanud ka presidendi Vabadusmedali ja Sunday Timesi aasta naissportlase elutööauhinna. Ta arvati 1990. aastal Riiklikku Naiste Kuulsuste Halli ja 2006. aastal nimetati New Yorgis asuv USTA riiklik tennisekeskus ümber USTA Billie Jean Kingi riiklikuks tennisekeskuseks. 2018. aastal pälvis ta BBC sporditegelase elutööauhinna.
Neuraalplaat

Neuraalplaat ehk medullaarplaat ("lamina neuralis") on kesknärvisüsteemi alge keelikloomade, sealhulgas inimese embrüol. 
Moodustumine.
Neuraalplaat moodustub ektodermist kordomesodermi mõjul (embrüonaalne induktsioon). 
Neuraalplaadi moodustumise etapil koosneb embrüo kolmest rakukihist: ektodermist (millest moodustuvad nahk ja närvikude), mesodermist (tulevased lihased ja luud) ja entodermist (seedetrakt ja hingamisteed). Neuraalplaadi närvikoe eellasrakud on neuroepiteelirakud. Kui rakkudele mõjub BMP-4, siis nad arenevad nagu naha rakud; vastasel juhul nad arenevad närvirakkudeks.
"Linea primitiva" vastas ektodermikude pakseneb ja lameneb ning sellest saab neuraalplaat. "Nodus primitivus"e ees olevat piirkonda saab üldiselt nimetada neuraalplaadiks. Rakud hakkavad pikenema ja kitsenema, muutudes sambakujuliseks. Neuraalplaadi otsad, mida nimetatakse neuraalvoltideks, tõukavad plaadi otsad üles ja kokku, voltudes silindriliseks neuraaltoruks, mis on oluline peaaju ja seljaaju moodustumiseks. Kogu seda protsessi nimetatakse primaarseks neurulatsiooniks.
Neuraalplaadi arengus on olulised ka signaalvalgud, mis aitavad kaasa ka diferentseerumisele koes, millest areneb neuraalplaat. Nende valkude seas on luumorfogeensed valgud ja kadheriinid. Nende valkude ekspresseerumine on oluline neuraalplaadi voltumises ja neuraaltoru moodustumises.
Koondamine

Koondamine on töölepingu erakorraline ülesütlemine tööandja poolt majanduslikel põhjustel, kui töösuhte jätkamine kokkulepitud tingimustel muutub võimatuks töömahu vähenemise või töö ümberkorraldamise tõttu või muul töö lõppemise juhul. Töö lõppemise põhjuseks või muu hulgas olla tööandja tegevuse lõppemine või tööandja pankroti väljakuulutamine või pankrotimenetluse lõpetamine pankrotti välja kuulutamata, raugemise tõttu.
Koondamist käsitleb töölepingu seaduse § 89.
Diiler

Diiler ehk edasimüüja on vahendaja, kes ostab kaupa ja müüb seda siis edasi.
Tartu Linnaajaloo Muuseumid

Tartu Linnamuuseum (paralleelselt ametliku nimetusega kasutatakse brändinime Tartu Linnaajaloo Muuseumid) on Tartu linna allasutus. Muuseumi rahastatakse Tartu linna eelarvest ja muuseumi taotletud sihttoetustest. 
Muuseumi eesmärgiks on jäädvustada ja vahendada Tartu ajaloolist ja tänapäevast mitmekesistust ning hoida ja kujundada Tartu kui kodulinna identiteeti. Tartu Linnamuuseumi moodustavad viis harumuuseumi: Tartu linnamuuseum, Laulupeomuuseum, KGB kongide muuseum, Oskar Lutsu majamuuseum ja 19. sajandi linnakodaniku muuseum. Brändinime Tartu Linnaajaloo Muuseumid on kasutatud alates 2020. aasta augustist.
Ajalugu.
Tartu Linnamuuseum sai alguse 1955. aastal asutatud Tartu rajoonidevahelisest koduloomuuseumist, mille ülesandeks oli Tartu linna ja kaheksa rajooni (Tartu, Elva, Jõgeva, Kallaste, Mustvee, Otepää, Põlva ja Räpina) ajaloo, loodusloo, tööstuse, põllumajanduse ja kultuuri uurimine ning selle kajastamine ekspositsioonis. Kuni 2000. aastani asus Tartu linnamuuseum Kassitoome serval, aadressil Oru 2. 
Alates algusaegadest on Tartu Linnamuuseumi juhtinud Hilja Kullaste, Lia Essenson-Kevvai, Evy Männik, Aili Suur-Raendi, Heivi Pullerits, Sirje Karis ja Merike Toomas. 2022. aastast on direktoriks Risto Lehiste.
Harumuuseumid.
Tartu linnamuuseumi harumuuseumid asuvad tänapäeval Tartu eri linnaosades:
Tartu Linnamuuseum asub aadressil Narva mnt 23. Selles asukohas avati muuseum 31. augustil 2001.
Oskar Lutsu majamuuseum asub Tartus aadressil Riia 38. Muuseum avati 22. märtsil 1964, mil kirjanik Oskar Lutsu surmast oli möödunud 11 aastat. 
19. sajandi Tartu linnakodaniku muuseum asub Tartu südalinnas 1740. aastatel valminud puust elumajas aadressil Jaani tänav 16. Muuseumi ekspositsioon on kujundatud 1830. aasta keskklassi kodaniku kodu järgi. Muuseum avati 7. juulil 1993.
Laulupeomuuseum asub Tartus aadressil Jaama 14. Laulupeomuuseum asub Vanemuise seltsi vanas majas ning käsitleb muuhulgas ka Vanemuise seltsi alustatud traditsioone. Muuseum avati 19. oktoobril 2007. 
KGB kongide muuseum asub Tartus aadressil Riia 15b, kus 1940.–1950. aastatel asus Eesti NSV Riikliku Julgeoleku Ministeeriumi Tartu osakond. Muuseum avati 12. oktoobril 2001.
Kogud.
Muuseumi kogus on 2023. aasta lõpu seisuga 190 499 museaali, neist arheoloogiakogus 76 773, fotokogus 58 673, arhiivikogus 31 178, ajaloolises kogus 14 990, numismaatikakogus 6851, kunstikogus 1930 ja audiovideokogus 104 museaali.
Pyzówka

Pyzówka on küla Poolas Väike-Poola vojevoodkonnas Nowy Targi maakonnas Nowy Targi vallas. Pyzówka asub Nowy Targist umbes 7,5 km loodes.
Klikuszowa

Klikuszowa on küla Poolas Väike-Poola vojevoodkonnas Nowy Targi maakonnas Nowy Targi vallas. Klikuszowa asub Nowy Targist umbes 6 km põhjaloodes.
Tylawa

Tylawa on küla Poolas Podkarpacie vojevoodkonnas Krosno maakonnas Dukla vallas. Tylawa asub Slovakkia piirist umbes 5 km kaugusel.
Seene tänav (Rakvere)

Seene tänav on tänav Rakvere lõunaosas. Kaugus linna keskväljakust linnulennult mõõdetuna on 1,6–1,8 km.
Tänav on 280 meetrit pikk ja ligikaudu 15 meetrit lai. Seene tänav asub Lepiku linnaosas. Tänav saab alguse Mäe tänavalt, lõuna suunas kulgedes ristub ida poolt Kase, Lepa ja Pihlaka tänavaga. Tänav lõpeb Maasika tänava ristmikul.
Tänavat ääristavad eramud koos abihoonetega, hooned on rajatud põhiliselt 20. sajandi teises pooles. Kõnnitee puudub.
Kase tänav (Rakvere)

Kase tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 1,6 km.
Tänav on 171 meetrit pikk ja ligikaudu 12 meetrit lai. Kase tänav asub Lepiku linnaosas. Tänav saab alguse Tamme tänava ristmikult ning lääne suunas kulgedes lõpeb Seene tänava ristmikul.
Tänava ääres paiknevad ühepereelamud koos abihoonetega, hooned on rajatud põhiliselt 20. sajandi teises pooles. Kõnniteed tänaval puuduvad.
Lepa tänav (Rakvere)

Lepa tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 1,7 km.
Tänav on 171 meetrit pikk ja ligikaudu 12 meetrit lai. Lepa tänav asub Lepiku linnaosas. Tänav saab alguse Tamme tänava ristmikult ning lääne suunas kulgedes lõpeb Seene tänava ristmikul.
Tänavat ääres paiknevad ühepereelamud koos abihoonetega, hooned on rajatud põhiliselt 20. sajandi teises pooles. Kõnniteed tänaval puuduvad.
Pihlaka tänav (Rakvere)

Pihlaka tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 1,8 km.
Tänav on 163 meetrit pikk ja ligikaudu 12,5 meetrit lai. Pihlaka tänav asub Lepiku linnaosas. Tänav saab alguse Tamme tänava ristmikult ning lääne suunas kulgedes lõpeb Seene tänava ristmikul.
Tänavat ääres paiknevad ühepereelamud, osaliselt koos abihoonetega, hooned on rajatud põhiliselt 20. sajandi teises pooles. Kõnniteed tänaval puuduvad.
Triinu Kärbla

Triinu Kärbla (neiuna Triinu Soosaar; sündinud 9. juuni 1979) on eesti haridusteadlane ja pedagoog. Tema teadustöö põhisuund on õpilaste teksti mõistmise oskus ja selle seos õpetajate õpetamismeetoditega.
Hariduskäik.
Triinu Kärbla õppis aastatel 1986–1997 Parksepa Keskkoolis ja 1999–2003 Võrumaa Kutsehariduskeskuses ärijuhtimise erialal. Aastatel 2009–2014 õppis Tartu Ülikoolis sotsiaal- ja haridusteaduskonnas klassiõpetaja eriala, 2014. aastal sai magistrikraadi. 2013. aastal pälvis ta SA Archimedes õpetajakoolituse stipendiumi. 2020. aastast sotsiaalteaduste valdkonna haridusteaduse õppekava doktor.
Kärbla doktoritöö kandis pealkirja "Assessment of text comprehension and teaching comprehension strategies in Estonian basic school" (Tekstimõistmise hindamine ja tekstimõistmist toetavate strateegiate õpetamine Eesti põhikoolis). Juhendajad Tartu Ülikooli haridusteaduste instituudi professor Krista Uibu ja Tartu Ülikooli meditsiiniteaduste valdkonna teadur Mairi Männamaa.
Töökäik.
Enne pedagoogilisele tööle asumist töötas Kärbla Wermo mööblitööstuses ostujuhina. Pedagoogina töötab ta Võru Kesklinna Koolis ühiskonnaõpetuse, majandusõpetuse ning inglise keele õpetajana. Lisaks on ta Tartu Ülikooli sotsiaalteaduste valdkonna, haridusteaduste instituudi algõpetuse teadur.
Teeme Ära Sihtasutuse juures on Triinu Kärbla olnud lektor Võrumaa koolides projekti „Noortele suunatud teavitustegevus jäätmetekke ennetamisest ja keskkonnasõbralikust jäätmekäitlusest” raames ning teinud Võrumaa põhikoolides ennetustööd sõltuvusainete kohta.
Isiklikku.
Triinu Kärbla on sündinud Võrumaal Kanariku külas, kus elab tänaseni. Kärbla on abielus ning tal on 3 tütart.
Nordic Growth Market

Nordic Growth Market on Põhjamaades tegutsev väärtpaberibörs, mille peakontor asub Stockholmis. Börsi operaatorettevõte ja omanik on Börse Stuttgart Group. Börs on osa Stuttgardi börsist.
Börs tegutseb Rootsis, Taanis, Soomes ja Norras. Börsil saab kaubelda seal noteeritud aktsiate, börsil kaubeldavate fondidega (ETF), futuuride ja võlakirjadega. Tegemist on pigem väiksematele ettevõtetele suunatud börsiga, mille eesmärk on pakkuda seal noteeritud ettevõtetele võimalusi kasvamiseks. Börsil kaubeldakse turu asukohariigi valuutas: Rootsis Rootsi kroonides, Taanis Taani kroonides, Soomes eurodes ja Norras Norra kroonides. Tegemist on teadaolevalt ainsa börsiga maailmas, mis jagab oma tulu börsil noteeritud ettevõtetega. 
Nordic Growth Marketi järelevalvet teevad kohalikud finantsjärelevalve asutused.
Seisuga 6. jaanuar 2021 oli börsil noteeritud 127 ettevõtte aktsiad.
2020. aastal tehti börsil tehinguid kokku 6,9 miljardi euro väärtuses, sh detsembris 485 miljoni euro väärtuses.
Jill Biden

Jill Tracy Jacobs Biden (sünninimega Jacobs; sündinud 3. juunil 1951 Hammontonis New Jerseys) on Ameerika Ühendriikide haridustöötaja, president Joe Bideni abikaasa, Ameerika Ühendriikide esileedi 2021–2025. 
Tal on bakalaureuse- ja doktorikraad Delaware'i ülikoolist ning magistrikraadid West Chesteri ülikoolist ja Villanova ülikoolist.
Ta oli Ameerika Ühendriikide esileedi 20. jaanuarist 2021 kuni 20. jaanuarini 2025. Aastatel 2009–2017 oli ta USA asepresidendi abikaasa.
Aastatel 1970–1975 oli ta abielus Bill Stevensoniga ja kandis nime Jill Tracy Stevenson. 
Ta tutvus tollal senaatorina töötanud Joe Bideniga 1975. aastal ning paar abiellus New Yorgis 1977. aastal. Nende perre kuulusid Joe Bideni pojad Beau ja Hunter ning nende ühine laps Ashley Biden (sündinud 1981).
Ta on kolme lasteraamatu autor ning on kirjutanud ka mälestused "Where the Light Enters".
Biomembraan

Bioloogiline membraan ehk biomembraan on membraan, mis ümbritseb rakukompartmenti või eraldab rakumembraanina raku siseruumi välisruumist. Raku sees lahutavad erineva ehitusega biomembraanid organellide või vakuoolide sisemust tsütoplasmast. Biomembraanid etendavad membraanikomponentide kaudu aktiivset osa molekulide valikulises transpordis ja informatsiooni ülekandes nende kompartmentide vahel mille vahel see biomembraan asetseb. 
Läbilaskvus.
Et biomembraan on eelkõige piirkondi lahutav kiht, on ta enamiku molekulide jaoks mitteläbilaskev. Väiksemad lipofiilsed molekulid difundeerivad vabalt üle membraani lipiidse kaksikkihi, nagu näiteks süsinikdioksiid, alkoholid ja kusiaine. Et võimaldada membraani läbilaskvust lipofoobsetele osakestele, nagu näiteks vesi, või suurtele osakestele, näiteks ioonidele, ja suhkrumolekulidele, on membraani ladestatud mitmesugused transportvalgud, mille ülesanne on teatud ainete transport. Seda nimetatakse selektiivseks läbilaskvuseks.
Ehitus.
Biomembraan on alati topoloogiliselt suletud ja hõlmab ruumi. Mittesuletud membraane intaktsetes rakkudes ei esine. Biomembraanid on asümmeetrilised: neil on tsütoplasma poole pööratud plasmapool (P-pool) ja plasmaväline pool (E-pool).
Biomembraanid koosnevad lipiididest ja valkudest. Valkudega võivad olla seotud süsivesikuahelad. Lipiidide osa moodustab lipiidse kaksikkihina membraani põhiosa ja määrab selle erilised füsikokeemilised omadused.
Mandariinioranž

Mandariinioranž ehk mandariinikollane on üks oranžidest värvitoonidest, heledapoolne kergelt kollaka poole kalduv oranž värvus, mis meenutab mandariini koore värvust, toonilt on see porgandipunasest ja apelsinivärvist heledam ja kergem.
Värvus on karakterilt mahe ja õrn.
Variatsioonid.
Pantone värvitoon 15-1247 "Tangerine" on roosaka poole kalduv hele oranž.
Veebivärv "Tangerine" on küllastatud kollakas oranž
Raphael Warnock

Raphael Gamaliel Warnock (sündinud 23. juulil 1969 Savannah's Georgia osariigis) on Ameerika Ühendriikide poliitik ja baptisti vaimulik. Ta valiti jaanuaris 2021 Georgia osariigist Demokraatliku Partei poolt Ameerika Ühendriikide senaatoriks.
Ta on lõpetanud Savannah's keskkooli, seejärel Morehouse College'i (afroameeriklaste kolledži) bakalaureuseõppe ja seejärel New Yorgis Columbia ülikooli juures asuva New Yorgi Ühendatud Teoloogilise Seminari ("Union Theological Seminary in the City of New York").
1990. aastatel töötas ta New Yorgi Abessiinia baptistikoguduses noorsoopastori ja seejärel abipastorina. 2000. aastatel oli ta Marylandi osariigis Baltimore'is Douglase mälestuskogukonna kiriku vanempastor. 2005. aastal sai temast Georgia osariigis Atlantas asuva Martin Luther Kingi endise koguduse Ebenezeri baptistikoguduse vanempastor; ta on viies ja noorim inimene, kes on olnud Ebenezeri vanempastor alates selle asutamisest.
Nerf

Nerf on Ameerika Ühendriikide mängupüsse tootev ettevõte.
Buildbox

Buildbox on tarkvaraarendusplatvorm, mille abil on võimalik videomänge luua ilma programmeerimisoskuseta.
Platvorm on suunatud eelkõige ettevõtjatele, disaineritele ja videomängude huvilistele, kellel pole varasemat videomängude loomise või programmeerimise kogemust.
Peamiselt luuakse platvormil mobiiliäppe, loodut on võimalik eksportida iOS-i, Androidi, Mac-i, PC jm platvormidele.
Figaro (kass)

Figaro on Walt Disney Company koomiksi- ja multifilmitegelane, kassipoeg.
Esimest korda ilmus ta 1940. aasta Disney joonisfilmis "Pinocchio".
Paju tänav (täpsustus)

Paju tänav on mitmete Eesti asulate tänava nimi:
Iwla

Iwla on küla Poolas Podkarpacie vojevoodkonnas Krosno maakonnas Dukla vallas. Iwla asub Duklast natuke üle 4 km läänes ja Krosnost umbes 17,5 km edelas.
Vokaalmitmus

Vokaalmitmus on koos "de"-mitmusega üheks põhiliseks mitmuse väljendamise viisiks. Vokaalmitmus avaldub omakorda kahe tüübina (nt "aasta/i/s, õnnelike/s"). 
Tugevaastmeline vokaalmitmus on eriti iseloomulik Tartu keelele.
Esinemisvõimalused.
Vokaalmitmuse esinemisvõimalus oleneb sõnatüübist. Kui sõnatüüp vokaalmitmust võimaldab, esineb vokaalmitmus vähemalt osastavas kään­­des (kas ainuvõimalikuna või paralleelselt formatiiviga "sid"), nt "aasta : aasta/i/d, siil : siile ~ siili/sid". Sõnatüübiti võib vokaal­mit­mus esine­da paralleelselt "de"-mitmusega ka kohakäänetes ja saavas käändes ning (olenevalt vokaalmitmuse liigist) ka omastavas, rajavas, olevas, ilmaütle­vas ja kaasaütlevas käändes. Nimetavas käändes ei esine kunagi vokaalmitmust. 
"i"-mitmus ja tüvemitmus.
Vokaalmitmusel on omakorda kaks liiki: "i"-mitmus ja tüvemitmus. Neist esimese korral on mitmuse tunnuseks "i", mis liitub tüvele, nt "aasta/i/d, karvase/i/d". Teatud sõnatüüpides on mitmuse tunnus "i" sula­nud häälikuloolise arengu tulemusel tüvega ühte. Selle tagajärjel on tekkinud mitmusetüvi, milles mitmuse tunnus ja tüvi ei ole teineteisest eraldatavad, nt "siil (: siili) : siile, maja : maju, kurk (: kurgi) : kurke". Niisugust mitmuse liiki nimetatakse tüvemitmuseks. 
Mitmusetüve moodustamine.
Mitmusetüvi moodustatakse tüvevokaali määramisega. Õige tüvevokaal leitakse lõpumuutuslike sõnade korral sõna muute­­tüvest, nt "lai : laia" on "a"-tüveline, "keel : keele" on "e"-tüveline sõna. Klusiili või s-i kaoga laadivahelduslike sõnade korral on otstarbekas võtta aluseks tugeva­­astmeline muutetüvi (kui sõnal niisugune tüvevariant on), sest nõrgas astmes võivad vokaaliteisendused tüve lõpuvokaali moonutada, nt "pood : poe : poodi" on "i"-tüveline sõna. Tüvemitmust saab moodustada ainult astmevahelduseta sõnadest ("seminar-, pesa-, oluline-, jõuline-"tüüp) või nõrgeneva astme­vahel­dusega sõnadest (VI käändkond).
Kaja tänav (täpsustus)

Kaja tänav on tänava nimi mitmes Eesti asulas:
Kajaka tänav (täpsustus)

Kajaka tänav on tänava nimi mitmetes Eesti asulates: